তিনি বলেন, এরশাদের পতনের পর জাতীয় সংসদে জামায়াতের পক্ষ থেকে তত্ত্বাবধায়ক সরকারের ফর্মূলা এসেছিল। ওই ফরর্মূলায় দেশের সব রাজনৈতিক দলগুলো নির্বাচনে অংশগ্রহণ করে আসছিল। ওই নির্বাচনগুলোতে কিছু ত্রুটি থাকলেও জনগণ ওই নির্বাচনের রায় মেনে নেয়। কিন্তু, গেলো কয়েক বছর ধরে দেশের বৃহৎ একটি রাজনৈতিক দল ওই তত্ত্বাবধায়ক সরকার নিয়ে প্রশ্ন তুললো। একদল মানলো আরেক দল মানলো না। তাতে কি হলো দেশে সংঘাত ছড়িয়ে পড়লো। সারাদেশে একটি আতংঙ্ক ছড়িয়ে পড়লো। মানুষ পুড়ে মরলো। এই সংঘাতময় পরিবেশ থেকে আমাদের বের হয়ে আসতে হবে। আগামী নির্বাচনে তত্ত্বাবধায়ক সরকারের অধীনে হতেই হবে তা নয় ওই সরকার নিরপেক্ষ সরকার হলেই হলো। মিয়ানমার সেনাবাহিনী কর্তৃক নির্বাচারে গণহত্যার প্রতিবাদ করে তিনি বলেন, বৌদ্ধ ধর্মে বিশ্বাসী মিয়ানমার নিজেকে শান্তিপ্রিয় রাষ্ট্র বলে দাবি করে। কিন্তু, গত কয়েকদিন ধরে যেভাবে রোহিঙ্গা মুসলমানদের ওপর নির্যাতন চালানো হচ্ছে তা মেনে নেয়া যায় না। -ডেস্ক